V času prve svetovne vojne se je udeležila bitke pri Jutlandiji, v kateri ni doživela hujših poškodb. Po koncu vojne je v britanska pristanišča spremljala nemške bojne ladje, ki jih je nemška cesarska mornarica predala Britancem ob koncu prve vojne. V medvojnih letih je križarila po Atlantiku in Sredozemlju ter tam varovala britanske pomorske interese. V času španske državljanske vojne se je zapletla v nekaj resnih incidentov tako z nacionalisti kot tudi z republikanci. Ladja je nato 24. novembra 1938 iz Britanije na Norveško pripeljala truplo norveške kraljice Maud.